b'\n_START_ARTICLE_\n\xc5\xa0etrajev slepar\xc4\x8dek\n_START_SECTION_\nOpis\n_START_PARAGRAPH_\nZgornja stran sam\xc4\x8devih kril je svetlo modra, ob zunanjem robu sprednjih kril pa pri njem poteka \xc4\x8drn pas, ki se proti zadnjemu robu vse bolj o\xc5\xbea. Ob zadnjem robu zadnjih kril so \xc4\x8drnikaste lise med seboj jasno lo\xc4\x8dene. Krila samice so zgoraj temno rjave barve, ob telesu pa imajo moder poprh. Spodnja stran kril je siva, z modrim poprhom ob telesu. Ob zunanjem robu kril imajo samice niz petih oran\xc5\xbenih lis, ki se med seboj ne dotikajo. Tako samci, kot tudi samice imajo sredi zgornje strani sprednjih kril temno pego. Razpon kril zna\xc5\xa1a pri tej vrsti med 19 in 24 mm.\n_START_SECTION_\nHabitat\n_START_PARAGRAPH_\nUstrezajo mu suha in topla grmovnata pobo\xc4\x8dja in suhi travniki, kjer uspevajo rastline iz rodov \xc5\xa1etraj (Satureja) in materina du\xc5\xa1ica (Thymus), s katerimi se hrani tako metulj, kot tudi njegove gosenice. Gosenice \xc5\xa1etrajevega slepar\xc4\x8dka izlo\xc4\x8dajo sladek izlo\xc4\x8dek, s katerim se hranijo nekatere vrste mravelj, v zameno pa mravlje \xc5\xa1\xc4\x8ditijo gosenice. V Sloveniji je \xc5\xa1etrajev slepar\xc4\x8dek uvr\xc5\xa1\xc4\x8den na Rde\xc4\x8di seznam ogro\xc5\xbeenih metuljev kot ranljiva vrsta.'